recursal/SuperWikiNEXT-32B huggingface dataset:
**வெள்ளைத் தீவு** (*White Island*) அல்லது அதிகாரபூர்வமாக **வக்காரி/வெள்ளைத் தீவு** (*Whakaari/White Island*) என்பது நியூசிலாந்தின் வடக்குத் தீவின் கிழக்குக் கரையில் இருந்து 48 கிமீ தொலைவில் பிளெண்டி விரிகுடாவில் அமைந்துள்ள ஒரு செயல்நிலை படிகப்பாறை வகை சுழல்வடிவ எரிமலை ஆகும். இது நியூசிலாந்தின் செயல்முறை அதிகமுள்ள கூம்பு எரிமலைகளில் ஒன்றாகும். 150,000 ஆயிரம் ஆண்டுகளாக தொடர்ச்சியான எரிமலை நடவடிக்கைகளால் இது உருவாக்கப்பட்டுள்ளது. இதற்கு அண்மையில் உள்ள நகரங்கள் வக்காட்டேன், தவுரங்கா ஆகியனவாகும். 1769 ஆம் ஆண்டில் ஜேம்ஸ் குக்கினால் அவதானிக்கப்பட்டதில் இருந்து ஏறத்தாழ தொடர்ந்து எரிமலை வளிமத்தை இது வெளியிட்டு வருகிறது.

Main vent of Whakaari / White Island in 2000
இத்தீவு 2 கிமீ விட்டத்துடன் ஏறத்தாழ வட்ட வடிவமானது. கடல் மட்டத்தில் இருந்து 321 மீட்டர் உயரத்திற்கு வளர்ந்துள்ளது. இது 325 எக்டேர் (800 ஏக்கர்) பரப்பளவைக் கொண்டுள்ளது. இத்தீவில் 1930கள் வரை கந்தக சுரங்கத் தொழில் நடந்து வந்துள்ளது. 1914 ஆம் ஆண்டில் 10 சுரங்கத் தொழிலாளர்கள் எரிமலை வாயின் ஒரு பகுதி வெடித்ததில் உயிரிழந்தனர். இப்போது தீவின் முக்கிய நடவடிக்கைகளாக வழிகாட்டிகளுடன் கூடிய சுற்றுப்பயணங்களும் அறிவியல் ஆய்வுகளுமே இடம்பெற்று வருகின்றன.

கடைசியாக 2019 திசம்பர் 9, 14:11 மணி அளவில் பெரும் எரிமலை வெடிப்பு நிகழ்ந்தது. இவ்வெடிப்பினால் குறைந்தது அறுவர் உயிரிழந்தனர், எட்டு பேர் காணாமல் போயுள்ளனர். எரிகாயங்களுடன் 34 பேர் மீட்கப்பட்டனர். எரிமலை வெடித்தபோது அத்தீவில் சுற்றுலாப் பயணிகளும் பணியாளர்களுமாக மொத்தம் 47 பேர் இருந்துள்ளனர்.

மேற்கோள்கள்
-----------

1. ↑  "White Island". GeoNet. 30 December 2012 அன்று பார்க்கப்பட்டது.
2. ↑  Scheffel, Richard L. தொகுப்பாசிரியர் (1980). *Natural Wonders of the World*. United States of America: Reader's Digest Association, Inc. பக். 412. பன்னாட்டுத் தரப்புத்தக எண்:978-0-89577-087-5. .
3. ↑  "GeoNet White Island Crater Floor". *www.geonet.org.nz* (ஆங்கிலம்). 2019-12-09 அன்று பார்க்கப்பட்டது.
4. ↑  "People 'unaccounted for' after volcano erupts in NZ" (in en-GB). 2019-12-09. .
5. ↑  Jacobson, Seth; Zhou, Naaman (2019-12-09). "White Island volcano erupts: what we know so far" (in en-GB). *The Guardian*. .

வெளி இணைப்புகள்
---------------

|  |  |
| --- | --- |
|  | விக்கிப்பயணத்தில் ***வெள்ளைத் தீவு*** என்ற இடத்திற்கான பயண வழிகாட்டி உள்ளது. |

விக்கிமீடியா பொதுவகத்தில்,  
 ***வெள்ளைத் தீவு***   
என்பதின் ஊடகங்கள் உள்ளன. 

* "White Island". *Global Volcanism Program*. சிமித்சோனிய நிறுவனம். 2009-01-01 அன்று பார்க்கப்பட்டது.
* Volcanic Hazards at White Island பரணிடப்பட்டது 2004-07-05 at the வந்தவழி இயந்திரம்
* Volcano World: White Island பரணிடப்பட்டது 2006-04-26 at the வந்தவழி இயந்திரம்
* White Island crater volcano camera
* Whakaari Trust
**இந்திய வரலாற்றுப் பேராயம்** (*Indian History Congress*) என்பது மிகப்பெரிய இந்திய தொழில்முறை, கல்வியியில் வரலாற்றாசிரியர்களின் அமைப்பாகும். இதில் 35,000 உறுப்பினர்கள் உள்ளனர். இந்த அமைப்பானது 1935 இல் நிறுவப்பட்டது.  இந்த அமைப்பில் புதியதாக ஒருவர் உறுப்பினராக வேண்டுமானால் புதிய விண்ணப்பதாரரின் பெயரை, ஏற்கனவே உள்ள சாதாரண அல்லது ஆயுள் கால உறுப்பினர்களால் முன்மொழியப்பட்டு உறுதிப்படுத்தப்பட வேண்டியது அவசிம்.

வரலாறு
------

பிரித்தானியர் ஆட்சியின் போது பூனா வரலாற்றாசிரியர்களால் அகில இந்திய தேசிய வரலாற்றாசிரியர்கள் பேராயம் நிறுவுவப்பட்டது. இதன் முதல் அமர்வு பூனாவில் உள்ள பாரத் இதிகாஸ் சன்சோதக் மண்டலில் 1935 இல் கூடியது. வரலாற்றாசிரியர்களான டத்தோ வாமன் போட்டார், சுரேந்திர நாத் சென் (பின்னர் இந்தியாவின் தேசிய ஆவணக் காப்பகத்தின் முதல் இயக்குநரானார்), சர் ஷஃபாத் அகமது கான் ஆகியோர் முதல் அமர்வில் கலந்து கொண்டனர். 

வரலாற்றாசிரியர்களான முகமது அபீப், சுசோபன் சர்க்கார், சையித் நூருல் அசன், ராம் சரண் சர்மா, ராதா கிருஷ்ண சவுத்ரி, சத்தீஷ் சந்திரா, பிபன் சந்திரா, ரூமிலா தாப்பர், இர்பன் அபீப், அதர் அலி, பருண் டே, இக்திதார் ஆலம் கான், பி. என். முகர்ஜி, கே. என். பணிக்கர், பிரஜாதுலால் சட்டோபாதயாய், திவிஜேந்திர நாராயண் ஜா, சுமித் சர்க்கார், சப்யசாச்சி பட்டாச்சார்யா, பிரீதம் சைனி  ஆகியோர் இந்திய இந்திய வரலாற்றுப் பேராயத்துடன் நீண்ட காலம் தொடர்பு கொண்டவர்களாக உள்ளனர்.

விருதுகள்
---------

**எச். கே. பர்புஜாரி விருது**

* 1985: சுமித் சர்க்கார்
* 1987: எம். அதர் அலி
* 1989: ஆர். எஸ். சர்மா
* 1991: எஸ். ஷெட்டர்
* 1993: விருது வழங்கப்படவில்லை
* 2017: சப்யசாசி பட்டாச்சார்யா

**விஸ்வநாத் காசிநாத் ராஜ்வாடே விருது (இந்திய வரலாற்றில் பங்களிப்புக்காக வாழ்நாள் சாதனை)**

* 2002: ஆர். எஸ். சர்மா
	+

குறிப்புகள்
-----------

1. ↑  Anand, Arun (December 28, 2007). "Right wing historians to challenge Leftists in history congress".
2. ↑  ELIGIBILITY CONDITIONS FOR INITIAL
3. ↑  Chakrabarty, Dipesh (2015-07-15). *The Calling of History: Sir Jadunath Sarkar and His Empire of Truth*. University of Chicago Press. பக். 82. பன்னாட்டுத் தரப்புத்தக எண்:9780226100456.
4. ↑  Proceedings - Punjab History Conference, Issues 22-24 - pp 520
5. ↑  Champakalakshmi elected new IHC President
6. 1 2 3 4 5  Indian History Congress (1993). "Appendix 10: Awardees of Professor HK Barpujari Biennial Award". *Proceedings of the Indian History Congress* **54**: 995–1002.
7. ↑  Srivastava, N.M.P. (2005). *Professor R.S. Sharma: The Man With Mission; Prajna-Bharati Vol XI, In honour of Professor Ram Sharan Sharma*. Patna, India: K.P. Jayaswal Research Institute.

வெளி இணைப்புகள்
---------------

* அதிகாரப்பூர்வ இணையதளம்
இந்தியாவின் அசாம் மாநிலத்தின் பொங்கைகான் மாவட்டத்தில் அபயபுரிக்கு அருகில் ககோய்சனா வனக்காப்பகம் அமைந்துள்ளது. இந்த காடு தங்க நிற மந்திக்கு பிரபலமானது.  இந்த வனக்காப்பகம் 17.24 கிமீ 2 பரப்பில் அமைந்துள்ளது. 

இந்த காட்டில் பட்டியல் 1ல் உள்ள ஆபத்தான 60 தங்க நிற மந்திகள் உள்ளன. இந்த வனத்தினை சரணாலயமாக மாற்ற மக்களும் அரசு சாரா நிறுவனங்களும் அரசுக்கு அழுத்தம் கொடுத்து வருகின்றனர். இயற்கை பாதுகாப்புக்கான சர்வதேச ஒன்றியத்தின் *சிவப்பு தரவுப் புத்தகத்தில்* "அரிய இனங்கள்" என்ற பிரிவில் தங்க நிற மந்திகள் பட்டியலிடப்பட்டுள்ளன. இந்த வனம் அரிதான மற்றும் மிகவும் ஆபத்தான உயிரினங்களான கரடிப் பூனை, காட்டுக் கோழி, எறும்புத்தின்னி, இருவாச்சி, சிறுத்தை, முள்ளம்பன்றி, மலைப்பாம்பு, சிறுத்த பெருநாரை, பெருநாரை, பறக்கும் அணில், உடும்பு, குரைக்கும் மான், கீரிப்பிள்ளை, புனுகுப்பூனை, காட்டுப் பூனை, இந்தியப் பாலைவனப் பூனை உள்ளிட்ட விலங்குகளின் உறைவிடமாக உள்ளது.

இங்குள்ள விலங்கினங்கள் குறித்து ஆராய்ச்சி மேற்கொள்ளப்பட்டுள்ளன.

வரலாறு
------

இந்த வனமானது 1966ஆம் ஆண்டில் பாதுகாக்கப்பட்ட வனமாக அறிவிக்கப்பட்டது. இது அய் பள்ளத்தாக்கு பிரிவின் கீழ் வருகிறது. இந்த வனத்தினை வனவிலங்கு சரணாலயமாக அறிவிக்கக் கோரி குவஹாத்தி உயர் நீதிமன்றத்தில் மனுத் தாக்கல் செய்யப்பட்டுள்ளது.

மேற்கோள்கள்
-----------

1. 1 2 3  "14 years on, Kakoijana forest continues fight for sanctuary status - Indian Express". *archive.indianexpress.com*. 2016-04-15 அன்று பார்க்கப்பட்டது.
2. ↑  "Kakoijana – Home Of The Golden Langurs". *www.sanctuaryasia.com*. 2016-04-27 அன்று மூலம் பரணிடப்பட்டது. 2016-04-15 அன்று பார்க்கப்பட்டது.
3. ↑  "tribuneindia... Nation". *www.tribuneindia.com*. 2016-04-15 அன்று பார்க்கப்பட்டது.
4. ↑  "The Telegraph - Calcutta : Northeast". *www.telegraphindia.com*. 2016-04-15 அன்று பார்க்கப்பட்டது.
5. ↑  "WNPRC | Horwich Earns First WNPRC Jacobsen Conservation Award". *www.primate.wisc.edu*. 13 November 2007 அன்று மூலம் பரணிடப்பட்டது. 2016-04-29 அன்று பார்க்கப்பட்டது.
6. ↑  "Winter birds of Kakoijana (Proposed) Wildlife Sanctuary, Assam, India" (PDF). *Indian Birds*.

வெளி இணைப்புகள்
---------------

* அதிகாரப்பூர்வ இணையதளம்

மேலும் படிக்க
-------------

* http://static1.1.sqspcdn.com/static/f/1200343/24266833/1390684041337/PC27\_Horwich\_et\_al\_golden\_langur.pdf?token=74l8NHNaQ5DpmqObRDJ9rqU8MJM%3
*
**எஸ். டி. உக்கம்சந்த்** (*S. D. Ugamchand*) என்பவர் ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் உறுப்பினரும் ஆவார். இவர் தன் அரசியல் வாழ்வை முதலில் இந்திய தேசிய காங்கிரசு கட்சியில் துவக்கினார். 1980 நாடாளுமன்றத் தேர்தலில் போட்டியிட வாய்ப்பு கிடைக்காத அதிருப்தியில் அதிமுகவில் இணைந்தார். பின்னர் அதே ஆண்டு 1980 தமிழக சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழகம் கட்சி சார்பாக மதுராந்தகம் தொகுதியில் போட்டியிட்டு வென்றார். எம்ஜிஆர் மறைவுக்குப் பிறகு அதிமுகவின் ஜெயலலிதா அணியில் இருந்தார். 1989 சட்டப்பேரவைத் தேர்தலில் அதிமுக - ஜெயலலிதா அணியில் மதுராந்தகம் தொகுதியில் சேவல் சின்னத்தில் போட்டியிட்டு வெற்றி பெற்றார். பின்னர் அதிமுகவுடன் ஏற்பட்ட கருத்து வேறுபாடு காரணமாக, 1996ஆம் ஆண்டு திமுகவில் இணைந்தார். தமிழ்நாடு குடிநீர் வடிகால் வாரியத்தின் தலைவர் பதவியை 3 முறை வகித்தவர். திமுகவின் சிறுபான்மையினர் நல உரிமைப் பிரிவின் மாநில தலைவராக இருந்து வந்தார். இவர் சூலை 11, 2018 அன்று இரவு திடீரென்று ஏற்பட்ட மாரடைப்பால் இவர் உயிரிழந்தார்.

மேற்கோள்கள்
-----------

1. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2017-06-21 அன்று பார்க்கப்பட்டது.
2. ↑  1989 Tamil Nadu Election Results, Election Commission of India
3. ↑  "மதுராந்தகம் முன்னாள் எம்எல்ஏ உக்கம்சந்த் மறைவு". *செய்தி*. இந்து தமிழ். 13 சூலை 2018. 14 சூலை 2018 அன்று பார்க்கப்பட்டது.
**குவாக்** அல்லது காகம் மணிப்பூர் மன்னரால் திருவிழாவில் விடுவிக்கப்பட்டது
**குவாக் தான்பா** (*Kwaak Taanba*) அல்லது **குவாக் ஜாத்ரா** ( *Kwaak Jatra*) அல்லது **லொய்டம் கும்சபா** ( *Loidam Kumsaba*) அல்லது **காகம் விடும் திருவிழா** (*Crow freeing festival*) என்பது மணிப்பூரின் பூர்வீக திருவிழா ஆகும். இத்திருவிழாவின் போது மணிப்பூர் மன்னர் தனது காவலிலிருந்து காகத்தை விடுவிக்கிறார். இந்த நாள் மெய்தி நாட்காட்டியின் மேரா மாதத்தின் 10வது சந்திர நாளில் வருகிறது. இம்பாலில் உள்ள மணிப்பூரின் அரச அரண்மனையான சானா கோனுங்கில் நடைபெறும் பல்வேறு தெய்வீக நடனம் மற்றும் இசை நிகழ்ச்சிகளுடன், பல சடங்குகள் மற்றும் சம்பிரதாயங்களுடன் இந்த திருவிழா கொண்டாடப்படுகிறது.

காகத்தை விடுவிப்பது இம்பாலில் உள்ள தங்கபட், அரச அகழியில் நடைபெறும். இத்திருவிழாவின் முக்கிய நோக்கம் இப்பகுதியில் செழிப்பையும் நல்ல அதிர்ஷ்டத்தையும் கொண்டுவருவதாகும். இது பண்டைக்காலத்திலிருந்தே நடத்தப்படுகிறது.

முந்தைய வடிவம்
--------------

 பகட்டுவண்ண கோழி அல்லது *நோங்கூபி* 
முன்னதாக, இந்த திருவிழா **லொய்டம் கும்சபா** என்று அழைக்கப்பட்டது மற்றும் காகத்திற்குப் பதிலாக, பகட்டு வண்ண கோழியினை (உள்ளூரில் நோங்குபி என்று அழைக்கப்படுகிறது) திருவிழாவில் பயன்படுத்தினார்.

மேற்கோள்கள்
-----------

1. ↑  "Kwak Tanba : 29th sep09 ~ E-Pao! Headlines". *e-pao.net*. 2019-12-11 அன்று பார்க்கப்பட்டது.
2. ↑  "Kwak Tanba ritual performed – Manipur News". *manipur.org*. 2019-12-11 அன்று பார்க்கப்பட்டது.
3. ↑  "Titular King wishes people on Kwak Tanba : 20th oct18 ~ E-Pao! Headlines". *e-pao.net*. 2019-12-11 அன்று பார்க்கப்பட்டது.
4. ↑  "Kwak tanba performed : 15th oct13 ~ E-Pao! Headlines". *e-pao.net*. 2019-12-11 அன்று பார்க்கப்பட்டது.
**எஸ். தட்சிணாமூர்த்தி** (சுசர்லா தட்சிணாமூர்த்தி சாஸ்திரி, இளையவர், நவம்பர் 11, 1921 - பெப்ரவரி 9, 2012) ஓர் இந்திய இசைக் கலைஞர் ஆவார். திரைப்பட இசையமைப்பாளர், பின்னணிப் பாடகர், கருநாடக சங்கீத வித்துவான், வயலின் வாத்தியக் கலைஞர், இசைத்தட்டுத் தயாரிப்பாளர் எனப் பன்முகத் திறமை கொண்டவர். தமிழ், தெலுங்கு, இந்தி, சிங்களம் மொழித் திரைப்படங்களுடன் ஹாலிவூட் திரைப்படங்களுக்கும் இசையமைத்துள்ளார்.

இவரது தாத்தாவான சுசர்லா தட்சிணாமூர்த்தி சாஸ்திரி சீனியர் கருநாடக மும்மூர்த்திகளுள் ஒருவரான தியாகப்பிரம்மம் தியாகராஜர் சுவாமிகளின் நேரடி சிஷ்ய பரம்பரையில் வந்தவராவார்.

இளமைக்காலம்
-----------

எஸ். தட்சிணாமூர்த்தி 1921 நவம்பர் 11-ஆம் நாள் ஆந்திர மாநிலம், கிருஷ்ணா மாவட்டத்திலுள்ள பெதகல்லேபள்ளி என்னும் ஊரில் பிறந்தார். இவரது தந்தை சுசர்லா கிருஷ்ணபிரம்ம சாஸ்திரி ஒரு சங்கீத ஆசிரியராவார். தாயார் அன்னபூரணம்மா. ஆந்திரா பல்கலைக் கழகத்தில் கருநாடக இசையில் இளங்கலை பட்டம் பெற்றார்.

தொழில் வாழ்க்கை
---------------

1938 ஆம் ஆண்டில் ஹெச். எம். வி. இசைத்தட்டுக் கம்பெனியில் ஆர்மோனியம் வாசிக்கும் கலைஞராக பணியில் அமர்ந்தார். பின்னர் அனைத்திந்திய வானொலி நிலையத்தில் 'ஏ' தர இசை வித்துவானாக பணியாற்றினார். பின்னர் தென்னிந்திய பகுதிக்கான இயக்குநராகப் பதவியுயர்வு பெற்றார்.

பின்னர் திரைப்படங்களுக்கு இசையமைக்கத் தொடங்கி தெலுங்கு, தமிழ், கன்னடம், சிங்களம் ஆகிய மொழிப் படங்களுக்கு இசையமைத்தார். ஹாலிவூட்டில் ஜங்கிள் மூன் மென் (1955) உட்பட பல திரைப்படங்களுக்கு ரீரிக்கார்டிங் எனப்படும் பின்னணி இசை வழங்கினார்.

இறப்பு
------

நீரிழிவு நோய் காரணமாக 1972 ஆம் ஆண்டில் ஒரு கண்ணில் பார்வையை இழந்தார். பின் 1987 ஆம் ஆண்டில் மறு கண்ணிலும் பார்வையை இழந்தார். 2012 பெப்ரவரி 9-ஆம் நாள் மூச்சுத் திணறல் காரணமாகச் சென்னையிலிருந்த அவரது இல்லத்தில் காலமானார்.

பணியாற்றிய தமிழ்த் திரைப்படங்கள்
--------------------------------

| ஆண்டு | திரைப்படம் | இயக்குநர் | தயாரிப்புநிறுவனம் |
| --- | --- | --- | --- |
| 1951 | சர்வாதிகாரி | டி. ஆர். சுந்தரம் | மாடர்ன் தியேட்டர்ஸ் |
| 1952 | வளையாபதி |
| 1952 | கல்யாணி | ஆச்சார்யா |
| 1953 | வேலைக்காரி மகள் | எல். வி. பிரசாத் | ராஜ்யம் பிக்சர்ஸ் |
| 1955 | மங்கையர் திலகம் | வைத்யா பிலிம்ஸ் |
| 1956 | அலிபாபாவும் நாற்பது திருடர்களும் | டி. ஆர். சுந்தரம் | மாடர்ன் தியேட்டர்ஸ் |
| 1957 | யார் பையன் | டி. ஆர். ரகுநாத் | விஜயா பிலிம்ஸ் |
| 1957 | பாக்யவதி | எல். வி. பிரசாத் | ரவி புரொடக்சன்ஸ் |
| 1958 | அதிசய திருடன் | பி. புல்லையா | ஸாகினி ஆர்ட் புரொடக்சன்ஸ் |
| 1959 | உலகம் சிரிக்கிறது | கே. இராமமூர்த்தி | பிரபு பிலிம்ஸ் |
| 1961 | பங்காளிகள் | ஜி. இராமகிருஷ்ணன் | ஐரிஸ் மூவீஸ் |

உசாத்துணை
---------

1. 1 2 3 4  Ilavelpu in Naati 101 Chitralu, S. V. Rama Rao, Kinnera Publications, Hyderabad, 2006, pp: 129-31.
2. 1 2  "Melodious Tribute" (ஆங்கிலம்).
3. ↑  "Susarla Dakshina Murthy Passed Away". Archived from the original on 2017-05-21. 21-05-2017 அன்று பார்க்கப்பட்டது. Check date values in: `|accessdate=` (உதவி)CS1 maint: unfit url (link)
**எஸ். டி. சிவநாயகம்** (சூலை 2, 1921 – ஏப்ரல் 22, 2000) இலங்கையின் குறிப்பிடத்தக்க பத்திரிகையாளர்களுள் ஒருவர். இவர் கட்டுரைகள், சிறுகதைகள் பல எழுதியுள்ளார். மட்டக்களப்பில் பெரியாரின் சுயமரியாதை இயக்கக் கொள்கைகளைப் பரப்பியவர்களுள் இவரும் ஒருவர்.

இதழியல் துறையில்
----------------

எஸ். டி. சிவநாயகம், திருகோணமலை, சிவன்கோவிலடியில் சின்னத்தம்பி என்பவருக்குப் பிறந்தார். 1948 ஆம் ஆண்டில் தினகரன் பத்திரிகை முலம், தனது பத்திரிகைப் பணியை ஆரம்பித்தார். பின்னர், சுதந்திரன் வார இதழிலும், வீரகேசரியிலும் ஆசிரியராகப் பணிபுரிந்தார். அதன் பிறகு தினபதி, சிந்தாமணி முதலான தேசிய தினசரி மற்றும் வார இதழை உருவாக்கி அவற்றின் பிரதம இதழாசியராகவும், பிற்காலத்தில் ஆசிரிய பீடத்தின் பணிப்பாளராகவும் (அந்த நிறுவனம் 1974 ஆம் ஆண்டில் மூடப்பட்ட காலம் வரை) பணியாற்றினார். அதன் பின்னர் மாணிக்கம் என்ற மாத இதழின் ஆசிரியராகவும் பணியாற்றினார்.

சமூகப் பணி
----------

எஸ். டி. சிவநாயகம், சமய, சமூகப் பணிகளிலும் தன்னை முழுமையாக ஈடுபடுத்தி வந்தார். கொழும்பு சத்திய சாயி பாபா மத்திய நிலைத்தின் தலைவராக 25 ஆண்டுகள் தொடர்ந்து சேவையாற்றினார். 1975 ஆம் ஆண்டில் இந்தியாவில் புட்டபர்த்தி நகரில் நடைபெற்ற, உலக சாயி நிறுவனங்களின் இரண்டாவது மாநாட்டில் சிறப்புப் பிரதிநிதியாகப் பங்குபற்றினார். 1979 ஆம் ஆண்டில் அப்போதைய நீதி அமைச்சராகவும், மட்டக்களப்பு நாடாளுமன்ற உறுப்பினராகவும் விளங்கிய கே. டபிள்யூ. தேவநாயகத்தின் உதவியுடன் ‘சத்ய சாயிபாபா அறக்கட்டளையகம்’ எனும் சாயி அமைப்பையும் உருவாக்கினார்.

மேற்கோள்கள்
-----------

1. 1 2  தமிழ் ஊடகத்துறையின் ஜாம்பவான் எஸ். டி. சிவநாயகம், ந. வித்தியாதரன், சூலை 2, 2021

வெளி இணைப்புகள்
---------------

* நடமாடும் பல்கலைக்கழகமாக புகழ்பூத்த இதழியல் கலா மேதை
[*தொடர்பிழந்த இணைப்பு*], தினகரன், ஏப்ரல் 17, 2011
* முஸ்லிம் சமூகத்தை நேசித்த பத்திரிகை ஜாம்பவான் எஸ்.டி சிவநாயகம்
[*தொடர்பிழந்த இணைப்பு*] தினகரன், ஏப்ரல் 25, 2010
**சூப்பர் சாக்கட் 7** அல்லது **சூப்பர் 7** என்றழைக்கப்படும் சாக்கட் ஆனது சாக்கட் 7 இன் ஓர் விரிவாக்கம் ஆகும். இது ஆகக்கூடுதலாக நொடிக்கு 100 மெகாஹேட்ஸ் வேகத்திலான FSB ஐ உடையது. சூப்பர் சாக்கட் 7 ஆனது ஏஎம்டி கே6-2 மற்றும் கே6-iii புரோசர்கள் மற்றும் சைரிக்ஸ் எம்-ii புரோசர்களை ஆதரிக்கின்றது. இது சாக்கட் 7 உடன் பின்னோக்கிய ஒத்திசைவு உடையது. அதாவது சாக்கட் 7 இல் பாவிக்கக்கூடிய புரோசரை சூப்பர் சாக்கட் 7 உம் ஆதரிக்கும் எனினும் சூப்பர் சாக்கட் 7 ஐ ஆதரிக்கும் புரோசர்கள் சாக்கட் 7 ஐ ஆதரிக்கும் என்றாகாது. 

ஏஎம்டி இண்டெல்லின் சாக்டினையே இதற்கு முன்னர் பாவித்தாலும் சட்டரீதியாக இதுவே ஏஎம்டி பாவித்த இறுதி இண்டெலுடன் ஒத்திசைவான சாக்கட் ஆகும். FSB இன் வேகத்தை நொடிக்கு 66 மெகாஹேட்ஸ் இல் இருந்து நொடிக்கு 100 மெகாஹேட்ஸ் வேகமாக அதிகரித்ததால் ஏஎம்டிக்கு அனுகூலங்கள் ஏற்பட்டது.

இந்த சாக்கட்டானது வியாபார ரீதியில் மலிவானது என்றாலும் இதை நடைமுறைப்படுத்த முயன்ற வயா சிஸ் போன்றவற்றின் தரம் மிகவும் குறைவாகவே இருந்தது. எனினும் வயா பின்னர் கே6-iii பெண்டியம் !!! புரோசர்களுக்கான மதர்போட்டில் தரத்தை உறுதிப்படுத்திக் கொண்டது. ஏஎம்டி புரோசர்கள் ஒத்திசைவற்ற புரோசர்களை வியாபார ரீதியாக விற்பாதக் குற்றசாட்டுக்கள் பரவியதால் அத்லோன் புரோசர்களுக்கு தரநிர்ணய நிகழ்ச்சித் திட்டங்களை நடைமுறைப்படுத்தினர்.
**சூயம்** அல்லது **சிய்யம்** என்பது தென்னிந்திய இனிப்பு வகைகளுள் ஒன்றாகும். இது பிராமணர்களால் தெவசம் கொடுக்கும் நாட்களில் குறிப்பாகத் தயாரிக்கப்படுகிறது.[] தமிழகத்தின் சிற்றூர்க் கடைகளிலும் இது சாதாரணமாகக் கிடைக்கக் கூடிய ஒன்றாகும்

வகைகள்
------

சுசியம் இனிப்பு மற்றும் காரம் என இரு முறைகளில் செய்யப்படுகின்றது.

தேவையான பொருட்கள்
-----------------

1. பச்சரிசி மாவு 200 கிராம்
2. பாசிப்பயறு 250 கிராம்
3. வெல்லம் 250 கிராம்
4. ஏலக்காய் தேவையான அளவு
5. சுக்குப் பொடி 5 கிராம்
6. நல்லெண்ணெய் அல்லது கடலை எண்ணெய் தேவையான அளவு

இனிப்பு சுசியம்
---------------

பூரணம் பாசிப்பருப்பு, கடலைப் பருப்பு அல்லது துவரம் பருப்பு ஆகிய பருப்புகளுள் ஏதேனும் ஒன்றால் செய்யப்படுகிறது. பாசிப்யற்றில் பூரணம் செய்வதாக இருந்தால் அதை வறுத்துக் கொள்ள வேண்டும். பின்னார் நன்கு ஆறவிட்டு மிக்சியில் போட்டு பொடிசெய்து கொள்ள வேண்டும்.
வெல்லத்தை பாகுசெய்து கொள்ள வேண்டும். இப்பாகுடன் சுக்குப் பொடி, ஏலக்காய் பொடிசெய்து கலந்து பாசிப்பயறு மாவினைக் கெட்டியாக கலந்து கொண்டு நாட்டு நெல்லிகாய் அளவு உருண்டைகளாகப் பிடித்து வைத்துக்கொள்ள வேண்டும். 
பச்சரிசி மாவினை கொழ கொழப்பாக நீர் விட்டு கலந்து கொள்ள வேண்டும். வாணலியில் எண்ணெயை விட்டு சூடானதும் பாசிப்பயறு மாவு உருண்டைகளை பச்சரிசி உளுந்து மாவில் மூழ்கி எடுத்து இட்டு பொன் நிறமாக வேகவிட்டு எடுத்துக்கொள்ள வேண்டும்.

காரச்சுசியம்
------------

வெல்லத்திற்கு பதில் காரம் சேர்த்துக்கொள்ளலாம்

சத்துக்கள்
----------

புரதம், மாவுச்சத்து, உயிர்ச்சத்துக்கள் நிறைந்தது.

மேற்கோள்கள்
-----------

1. ↑  "Chettinad Sweet Suyyam". 2022-03-17 அன்று பார்க்கப்பட்டது.
2. ↑  "சுசியம்". *arusuvai* (ஆங்கிலம்). 2012-08-24. 2021-12-06 அன்று மூலம் பரணிடப்பட்டது. 2022-03-17 அன்று பார்க்கப்பட்டது.
3. ↑  Venkatachalam, Sowmya (2014-10-01). "Suiyam recipe, Suyyam, Sweet Suzhiyan, Suzhiyam". *Subbus Kitchen* (ஆங்கிலம்). 2022-03-17 அன்று பார்க்கப்பட்டது.
4. ↑
ஆனந்த் சங்கர் (இயக்குனர்) உடன் குழப்பிக் கொள்ளாதீர்கள்.

**ஆனந்த்சங்கர் துருவ்** (ஆங்கிலம்: Anandshankar Bapubhai Dhruv, 1869 - 1942) இந்தியாவின் குஜராத் மாநிலத்தில் பிறந்தவர். இவர் கல்வியாளராகவும், எழுத்தாளராகவும், பத்திரிகையாசிரியராகவும் அறியப்பட்டார். இவர் *முமுக்ஷு*, "ஹிந்தஹித்சிந்தக் *எனும் பெயர்களில் எழுதிவந்தார்.*

வாழ்க்கை
--------

இவர் அகமதாபாத்தில் 1869 பிப்ரவரி மாதம் 25 ஆம் நாள் பிறந்தார். இவரது தந்தை *கத்தியவார்* பகுதியின் அலுவலர் ஆவார். ஓய்விற்குப் பின்னர் *பரோடா* மாகாணத்தில் பணிபுரிந்தவர். இவர் இளம் வயதில் ஆங்கிலவழிக் கல்வியும் சமஸ்கிருதமும் கற்றார். குஜராத் கல்லூரியில் சமஸ்கிருத ஆசிரியராகப் பணியாற்றினார். பின்னர் பனாரசு இந்து பல்கலைக்கழகத்தின் துணை வேந்தராகப் பணியாற்றினார். குஜராத் பல்கலைக்கழகம் உருவாக முயன்றவர்களுள் இவரும் ஒருவர்.

மேற்கோள்கள்
-----------

1. ↑  Dhruva, Anandshanker in the Encyclopaedia of Indian Literature: devraj to jyoti. pp 1004-5
2. ↑  "Anand Shankar Bapubhai Dhruv, Sanskrit Pandit and editor of monthly magazine 'Vasant'". 2014-04-07 அன்று மூலம் பரணிடப்பட்டது. 2014-12-27 அன்று பார்க்கப்பட்டது.
**டோங்க் இராச்சியம்** (**Tonk State**) கிபி 1806 முதல் தன்னாட்சியுடன் விளங்கியது. பின்னர் பிரித்தானிய இந்தியாவின் இராஜபுதன முகமையின் கீழ் சுதேச சமஸ்தானமாக மாறியது. இதன் தலைநகரம் டோங் ஆகும். தற்போது இந்த இராச்சியத்தின் பகுதிகள் இராஜஸ்தான் மாநிலத்தின் டோங்கு மாவட்டத்தில் உள்ளது. இந்த இராச்சியத்தை 1806-ஆம் ஆண்டில் நிறுவியவர் முகமது அமீர் கான் (1769–1834) ஆவார்.1901-ஆம் ஆண்டில் டோங்க் இராச்சியத்தின் மக்கள் தொகை 2,73,201 ஆகும். இந்த இராச்சியத்தின் பனாஸ் ஆறு பாய்கிறது.

வரலாறு
------

மராத்தியப் பேரரசில் சிற்றரசாக இருந்த டோங்க் இராச்சியம், 1817-ஆம் ஆண்டில் பாதுகாப்பு காரணமாக பிரித்தானிய இந்தியாவின் ஆட்சியாளர்களுடன் துணைப்படைத் திட்டம் எனும் உடன்படிக்கை செய்து கொண்டது. எனவே இந்த இராச்சியம் பிரித்தானிய கிழக்கிந்திய கம்பெனிக்கு ஆண்டு தோறும் திறை செலுத்த வேண்டியதாயிற்று. இந்திய விடுதலைக்குப் பிறகு 1949-ஆம் ஆண்டில் சுதேச சமஸ்தானங்கள் இந்தியாவுடன் இணையும் அரசியல் ஒப்பந்தப்படி இந்தியாவுடன் இணைக்கப்பட்டது.

புவியியல்
---------

ஆரவல்லி மலைத்தொடர் பகுதியில் அமைந்த இந்த இராச்சியம் சுண்ணாம்புப் பாறைகள், மணற்கற்கள் கொண்டது. 1901\_இல் இந்த இராச்சியத்தின் மொத்தப் பரப்பளவு 2553 சதுர கிலோ மீட்டர் மற்றும் மக்கள் தொகை 273,201 ஆகும். இந்த இராச்சியத்தின் பனாஸ் ஆறு பாய்கிறது.

ஆட்சியாளர்கள்
-------------

இதன் ஆட்சியாளர்கள் ஆப்கானித்தானின் பஷ்தூன் பழங்குடியினர் ஆவார்.

* முகமது அமீர் கான் (1806–1834)
* முகமது வசீர் கான் (1834–1864)
* முகமது அலி கான் (1864–1867)
* இப்ராகிம் அலி கான் ] (1867 – 23 சூன் 1930)
* நவாப் முகமது அலி (23 சூன் 1930 – 31 மே 1947)
* முகமது பரூக் அலி கான் (1947–1948)
* முகமது இஸ்மாயில் அலி கான் (1948–1974)

இதனையும் காண்க
--------------

* இராஜபுதனம் முகமை
* சுதேச சமஸ்தானம்
* இந்திய மன்னராட்சி அரசுகளின் பட்டியல்
* தி இம்பீரியல் கெசட்டியர் ஆப் இந்தியா
* சுதேச சமஸ்தானங்கள் இந்தியாவுடன் இணையும் அரசியல் ஒப்பந்தம்

மேற்கோள்கள்
-----------

1. ↑  Hunter, Sir William Wilson (1887) (in en). *The Imperial Gazetteer of India*. Trübner & Company.. "tonk state ."
**லயம்** என்பது 1980களில் தமிழ்நாட்டில் இருந்து வெளியான ஒரு இலக்கிய தமிழ்ச் சிற்றிதழ் ஆகும். இந்த இதழானது கே. ஆறுமுகம் என்பவரால் துவக்கப்பட்டது.

வரலாறு
------

லயம் ஒரு *காலாண்டிதழ்* ஆகும். இது தமிழ்நாட்டின், ஈரோடு மாவட்டம், அந்தியூர் அருகில் உள்ள நகலூரில், கே. ஆறுமுகம் என்ற இலக்கிய ஆர்வலரால் துவக்கப்பட்டது. இதன் முதல் இதழ் 1985 சனவரியில் கனமான உள்ளடக்கங்களோடு வெளியானது. 

இதன் முதல் இதழில் இந்திய வைதீகமும் நாசிகளும் என்ற பிருமிள் தர்மு சிவராமின் கட்டுரையும், ஞானியின் கல்லிகை, எனக்குள் ஒரு வானம் என்ற நெடுங்கவிதைகள் பற்றிய க. பூர்ணச்சந்திரனின் விரிவான திறணாய்வும். அலெக்சாண்டார் ஸோல்ஸெனிட்சின் எழுதிய பேரழிவை நோக்கிச் செல்லும் மேற்கத்திய உலகம் என்ற கட்டுரையின் மொழிபெயர்ப்புபும், போரிஸ் பாஸ்டர்நாக் கவிதை ஒன்றின் தமிழாக்கமும், தேவதேவன், பிருமிள், கலாப்ரோதீப் சுப்ரமணியன் கவிதைகள் போன்றவை வெளியாயன. விறுவிறுப்பான, சுவாரசியமான விமர்சனங்களும் அபிப்பிராயங்களும் *எதிர்முனை* என்ற தலைப்பிலான ஒரு பகுதியில் வெளியாயின.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 272–277. 13 நவம்பர் 2021 அன்று பார்க்கப்பட்டது.
**பையூடுருவி நோக்கி** (*laparoscopy*, லாப்பரசுக்கொப்பி, பண்டைய கிரேக்கம்: *λαπάρα*, லப்பாரா) என்பது ஒரு நவீன தொழில்நுட்ப அறுவைச் சிகிச்சை முறையாகும். இந்த லப்பிரசுக்கொப்பி சத்திரசிகிச்சைச் சிக்கல்கல்கள் எதுவும் இல்லாது எல்லோராலும் விரும்பப்படுவதும் ஏற்றுக்கொள்ளக் கூடியதுமான சிகிச்சை வகையாகும். ஏனெனில் இவ்வகை சத்திரசிகிச்சையின் போது வயிற்றில் பாரிய காயங்கள் எதுவும் ஏற்படுவதில்லை. அதேபோல் வைத்தியசாலையில் நாட்கணக்கில் தங்க வேண்டியதுமில்லை. குறிப்பாக இந்த சிகிச்சை முறையில் பெண்நோயியலில் உள்ள நோய்கள் எல்லாவற்றிற்கும் தீர்வுகள் பெற்றுக்கொள்ள முடியும். இதன் மூலம் பெரிய காய தழும்புகைளை ஏற்படுத்தும் திறந்து செய்யப்படும் பாரம்பரிய சத்திரசிகிச்சைகளைத் தவிர்த்துக் கொள்ளலாம்.

லப்பிரசுக்கொப்பி சத்திரசிகிச்சை முறை
------------------------------------

இந்த முறை சத்திரசிகிச்சையின் போது சத்திரசிகிச்சை மேற்கொள்ளும் நோயாளியை முழுமையாக மயக்கமடையச் செய்ய வேண்டும். பின்னர் அவரது தொப்புல் பகுதியை சிறியதொரு துளை போட்டு அதற்கூடாக ஒரு சிறிய குளாய் போன்ற புகைப்படக்கருவியை உட்செலுத்தி பின்னர் அதிலிருந்து இணைப்புகள் எற்படுத்தப்பட்டிருக்கும் தொலைக்காட்சியில் வயிற்றின் நிலவரத்தை பார்க்க முடியும். தொலைக்காட்சியில் வயிற்றுள் தெரியும் படத்தை மையமாக வைத்து, உருவப்படமும் ஏனைய உபகரணங்களையும் உட்செலுத்தி மேற்கொள்ள வேண்டிய சிகிச்சைகளை செய்யக்கோடியதாக உள்ளது. இதற்கான நேரம் சத்திரசிகிச்சை வகையை பொறுத்து 15 நிமிடத்திலிருந்து 45 வரை வேறுபடும். சிகிச்சை முடிவடைந்து உணர்வு திரும்பிய பின் கூடுதலானவர்கள் அதே நாளில் வீடு திரும்பக்கூடியதாக உள்ளது.
**லப்பை** (*Labbay*) எனப்படுவோர் தென்னிந்தியாவில் உள்ள ஒரு இசுலாமிய மக்களின் ஒரு பிரிவினர் ஆவர். இவர்கள் தென்னிந்திய மாநிலங்களான தமிழ்நாடு, கருநாடகா மற்றும் கேரளா ஆகிய மாநிலங்களில் வசிக்கின்றனர். இவர்கள் உலகின் பிற பகுதிகளிலும் காணப்படுகிறார்கள். அங்கு இவர்கள் குடியேறிய இந்தியர்கள் மற்றும் இந்திய வம்சாவளியைச் சேர்ந்தவர்கள் ஆவர்.

வரலாறு
------

பாரசீக வளைகுடா மற்றும் அராபியத் தீபகற்பம் ஆகிய இடங்களில் தோன்றிய இவர்கள், வர்த்தகம் செய்வதற்காக, இந்தியாவிற்கு வந்ததாகக் கூறப்படுகிறது. தமிழ் மற்றும் மலையாள மக்களுடன் கலந்து தொழில் செய்து வந்தனர். அத்துடன் இந்தியாவின், தென்மாநிலங்களிலிருந்து பலர் இசுலாம் மதத்திற்கு மாறினர். 13 ஆம் நூற்றாண்டின் பிற்பகுதியிலிருந்து, தோல், புகையிலை, தானியங்கள் மற்றும் மசாலாப் பொருட்களின் வர்த்தகம் மற்றும் உற்பத்தியில் இவர்கள் பெருமளவில் பங்கு வகித்தனர்.

தற்போது இவர்கள் பெங்களூர், சென்னை, கடையநல்லூர், கீழக்கரை, கூத்தாநல்லூர், காயல்பட்டினம், அதிராம்பட்டினம், பழவேற்காடு, தொண்டி, தோப்புத்துறை, நாகூர், ஏர்வாடி மற்றும் வேலூர் மாவட்டத்தில் உருது மொழி பேசும் மக்கள் உள்ளனர்.

தமிழ்நாட்டில், வேலூர் மாவட்டத்தில் லப்பை சமூகத்தினர், பெருமளவில் வசிக்கின்றனர். இது பெரும்பாலும் வர்த்தகர்கள் மற்றும் தோல் உற்பத்தியாளர்களால் ஆனது. வேலூர், மேல்விசாரம், அம்பூர், வாணியம்பாடி, திருப்பத்தூர், பேர்ணாம்பட்டு மற்றும் உமராபாத் ஆகிய இடங்களில் இந்த சமூகம் மக்கள் கணிசமான மக்கள் தொகையைக் கொண்டுள்ளனர். இந்த மக்கள் ஒரு தனித்துவமான கலாச்சாரத்தைக் கொண்டுள்ளனர், தமிழ் அல்லது மலையாளத்திற்குப் பதிலாக உருது மொழியை தங்கள் தாய்மொழியாகப் பயன்படுத்துகிறார்கள். இந்த சமூக மக்கள் சுமார் 200 ஆண்டுகளுக்கு முன்பு பாண்டிச்சேரி, கடலூர், திருநெல்வேலி மற்றும் பிற கடலோர மாவட்டங்களிலிருந்து, குடிபெயர்ந்திருக்கலாம் என்று கருதப்படுகிறது.

இதனையும் காண்க
--------------

* இராவுத்தர்
* மரைக்காயர்
* தமிழ் முஸ்லிம்கள்
* பட்டாணி

வெளி இணைப்புகள்
---------------

* முஸ்லீம்களும் தமிழகமும்/லெப்பை

மேற்கோள்கள்
-----------

1. ↑  Edgar\_Thurston; Rangachari, K. (1909). *Castes and Tribes of Southern India*. **6**. Madras: Government Press. பக். 151. .
சிங்கர் நிறுவனத்தின் தையல் இயந்திரம்
தையல் இயந்திரத்தில் நூல் கோத்த ஊசி, எவ்வாறு மேலும் கீழும் நகர்ந்து நூலை இழுத்து பின்னிப் பிணைக்கின்றது என்பதைக் காட்டும் இயங்குபடம். மஞ்சள் நிற நூல் மேற்புறத் தையல், பச்சைநிற நூல் கீழ்ப்புறத் தையல். இவை இரண்டும் முடிச்சு முடிச்சாக இணைந்து பிணைப்பு ஏற்படுகின்றது. சுழலி என்னும் நூற்கண்டு (பாபின்) எவ்வாறு இயங்குகின்றது என்றும் படத்தில் காணலாம். தைக்கப்பட்ட துணியை இயந்திரம் நகர்த்துவதையும் காணலாம்.
**தையல் இயந்திரம்** துணிகளைத் தைக்க பயன்படும் இயந்திரம் ஆகும். இது தொழிற்புரட்சி காலத்தில் கண்டுபிடிக்கப்பட்டு, தொழிற்புரட்சியை உந்திய ஒரு சாதனம். தாமசு செயின்ட்  தையல் இயந்திரத்தை 1790களில் கண்டுபிடித்தார். 
தமிழ்ச் சூழலில் பெண்கள் பலர் தையற்கலையைக் கற்று பொருள் ஈட்டி வருகின்றனர்.

பகுதிகள்
--------

* தலை
* சமநிலைச் சில்லு
* நூல் சுற்றி
* தையல் அளவு கட்டுப்படுத்தி
* பட்டி
* நிறுத்தற் கூறு
* இழுவைத்தட்டு
* அமுக்கக் கோல்
* அழுத்தும் பாதம்
* ஊசி
* கீழ் நூல் சுற்றி
* தார்க் கட்டை

தையல் எந்திர வரலாறு
-------------------

பண்டைய காலத்தில் மனிதன் தன் உடலை மறைக்க தாவர இலைகளையும், விலங்குகளின் தோல்களையும் ஒழுங்கற்ற முறையில் அணிந்து வந்தனர். முதன்முதலில் விலங்குகளின் தோல்களைத் தைப்பதற்காக கருவி ஒன்றைக் கண்டறிந்தனர். அக்கருவியே தற்போதைய தையல் எந்திரத்தின் படிப்படியான வளர்ச்சிக்கு வித்திட்டது. அன்று முதல் இன்றுவரை தையல் எந்திரம் பின்வரும் வகையில் வளர்ச்சியைக் கண்டுள்ளது.

### மரத்தையல் எந்திரம்

1775 ஆம் ஆண்டு வெய்விந்த்தாலி என்பவரால் முதல் தையல் எந்திரம் உருவாக்கப்பட்டது. இது மரத்தினால் செய்யப்பட்டது. இதனை ஊசியின் நடுப்பகுதியில் துவாரம் செய்யப்பட்ட மரத்தினாலான தையல் எந்திரம் எனலாம்.

### தோல் தையல் எந்திரம்

1790 ஆம் ஆண்டு தாமசு செயின்ட் என்பவரால் தோல் எந்திரம் வடிவமைக்கப்பட்டது. விலங்குகளின் தோல்களைத் தைப்பதற்காக உருவாக்கப்பட்டது.

### இரும்புத் தையல் எந்திரம்

1830 ஆம் ஆண்டு பார்த்தடெமி திம்மோனியர் என்பவரால் இரும்புத் தையல் எந்திரம் வடிவமைக்கப்பட்டது. இது பஞ்சினால் உருவான, நூலால் செய்யப்பட்ட துணியை மட்டுமே தைக்கப் பயன்பட்டது.

### ஒரு தலைப்பூட்டு தையல் எந்திரம்

1831 ஆம் ஆ்ண்டு வால்டர்ஹண்ட் என்பவரால் ஒருதலைப்பூட்டு தையல் எந்திரம் வடிவமைக்கப்பட்டது. இது ஊசி மற்றும் பிணைப்புத் தையலை அறிமுகப்படுத்தியது. தைக்கப்படுகின்ற துணியின் மேற்புறத்தில் ஊசியானது நூலுடன் கீழே நுழையும்போது கீழே உள்ள நூலுடன் தையல் உருவாகும்படி அமைக்கப்பட்டுள்ளது.

### இலியாசுகோப்பு தையல் எந்திரம்

1845 ஆம் ஆண்டு இலியாசுகோ என்பவரால் தொழில் நுணுக்கங்களுடன் கூடிய புதிய தையல் எந்திரம் உருவாக்கப்பட்டது. வளைவான துவாரம் கொண்ட ஊசியினையும் கீழ் வழியாக நூலினைச் செலுத்தும் முறையையும் பயன்படுத்தினார். கையினால் தைக்கப்பட்ட முறையைவிட 5 மடங்கு கூடுதலாக ஒரு நிமிடத்திற்கு 250 தையல்கள் தைக்கப் பயன்படுவதாக உள்ளது.

### சிங்கர் தையல் எந்திரம்

கி.பி. 1851 ஆம் ஆண்டு செருமனி நாட்டைச் சேர்ந்த ஐசக்சிங்கர் என்பவர் மிகப்பெரிய தையல் எந்திர தொழிற்சாலையை நிறுவினார். இன்றையத் தையல் எந்திரத்தின் முன்னோடியாகத் திகழ்கிறார்.

### உஷா தையல் எந்திரம்

உஷா தையல் எந்திரமானது 1935 ஆம் ஆண்டு ஜே.ஜே இஞ்சினியரிங் (J J Engineering) நிறுவனத்தாரால் இந்தியாவில் முதன்முதலாக உருவாக்கப்பட்டது.

மேற்கோள்கள்
-----------

1. ↑  *A brief history of the sewing machine*, ISMACS.
**ஒருப்படித்தான காரணி** ( homogenity factor ).கதிரியலில் பொதுவாக வடிகட்டுவதால் (Filtration ) மென்கதிர்கள் அகற்றப்பட்டு சற்று கடினமான கதிர்களே வெளிப்படுகின்றன. 
இதனால் பயனற்ற மென்கதிர்கள் உடற்பகுதியில் ஏற்றுக்கொள்ளப்படுவது தவிர்க்கப்படுகிறது. எந்த கன அளவு வடிகட்டியின் தடிமன் கதிர்களின் செறிவினை பாதியாகக் குறைக்கிறதோ அந்த கன அளவு அந்தக் கதிரின் அரைமதிப்புத் தடிமன்(HVL ) எனப்படுகிறது. இந்த நிலையில் வடிகட்டியிலிருந்து வெளிப்படும் கதிர்கள் சற்று அதிக கடினத் தன்மைப் பெற்று இருக்கிறது.இப்போது மறுபடியும் அரை மதிப்புத் தடிமன் கணிக்கப்பட்டால் ,இந்த அளவு முதலில் கணித்த அளவினை விடச் சற்று அதிகமாக இருக்கும். இது எதிர்பார்க்கக் கூடியதே. 

முதல்HVL/இரண்டாவது HVL ,**ஒருப்படித்தானத் தன்மையினைக் காட்டும் காரணி** எனப்படும்.இந்த காரணி கூடுதலாக இருந்தால் கற்றை ஒருப்படித்தானதாக இருக்கிறது எனலாம்.குறைவாக இருந்தால் கற்றை ஒருப்படித்தானதாக இல்லை என்று தெரிந்து கொள்ளலாம்.கதிர் மருதுவத்தில் எக்சு கதிர்களைப் பயன்படுத்தும் போது இக் காரணி கவனிக்கப்பட வேண்டும்.

  

Fundamental physics of radiology-w.j Meredith and J.B Masey
சூரியன் மறையும் நேரத்தில் புலாண்ட் தர்வாசாவின் தோற்றம்.
**புலந்த் தர்வாசா** (*Buland Darwaza*, இந்தி: बुलंद दरवाज़ा) என்பது, பாரசீக மொழியில் "பெரு வாயில்" என்னும் பொருள் கொண்டது. இந்தியாவின், ஆக்ராவில் இருந்து 43 கிலோமீட்டருக்கு அப்பால் அமைந்துள்ள ஃபத்தேப்பூர் சிக்ரியில் அமைந்துள்ள இது, உலகின் மிகப் பெரிய வாயில் கட்டிடம் ஆகும்.

வரலாறு
------

இது குசராத்தைக் கைப்பற்றியதன் நினைவாக பேரரசர் அக்பரால் 1602 ஆம் ஆண்டில் கட்டப்பட்டது. கிழக்குப் பக்கத்திலுள்ள வாயிலின் வளைவில் வைக்கப்பட்டுள்ள பாரசீக மொழிக் கல்வெட்டொன்று 1601 ஆம் ஆண்டில் அக்பர் தக்காணத்தைக் கைப்பற்றியமை பற்றிக் குறிப்பிடுகிறது.

கட்டிடக்கலை
-----------

53.63 மீட்டர் உயரமும், 35 மீட்டர் அகலமும் கொண்ட இந்த வாயில் 42 படிகளைக் கொண்டுள்ளது. உலகின் மிகப் பெரிய வாயிலான இது முகலாயக் கட்டிடக்கலையின் பிரமிக்கத்தக்க எடுத்துக்காட்டு ஆகும். இக் கட்டிடம் சிவப்ப்ய் மணற்கல்லால் கட்டப்பட்டு வெண் சலவைக்கல் உட்பதிப்புக்களைக் கொண்டது. 

புலாண்ட் தர்வாசா மசூதியின் முற்றத்தில் உயர்ந்து நிற்கிறது. இது அரகுறை எண்கோண வடிவம் கொண்டது. இக் கட்டிடம் தொடக்ககால முகலாயர் கட்டிடக்கலைக்கு எடுத்துக்காட்டு ஆகும். குர் ஆனின் வசனங்கள் பொறிக்கப்பட்ட எளிமையான அழகூட்டல்களுடன், உயர்ந்த வளைவு வழிகளையும் இது கொண்டுள்ளது.

மேலும் படங்கள்
--------------

* புலண்ட் தர்வாசாபுலண்ட் தர்வாசா
* 
* 
*
**புலி வால் கடல்குதிரை** (*Tiger tail seahorse*)(*கிப்போகாம்பசு கம்சு*) என்பது சிங்னாதிடே குடும்பத்தில் உள்ள ஒரு மீன் சிற்றினமாகும். 1850-ல் தியோடர் கேன்டரால் இந்த சிற்றினம் முதலில் விவரிக்கப்பட்டது.

பரவல்
-----

இது இந்தியா, இந்தோனேசியா, மலேசியா, பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கையான வாழ்விடங்கள் அலை குறைந்த நீர்வாழ் படுகைகள் மற்றும் பவளப் பாறைகள் ஆலும். இது வாழ்விட இழப்பால் அச்சுறுத்தப்படுகிறது.

விளக்கம்
--------

புலி வால் கடல்குதிரை நீர்காட்சி வளரிடங்களில் 1.5 வருடங்களும் இயற்கையாக வாழும் இடங்களில் 1 முதல் 5 வருடங்கள் வரை வாழ்கிறது. இது பிற விலங்களுக்கு பாதிப்பில்லாதது. வெப்பமணடல் பகுதிகளில் இது வாழ்கின்றது. புலி வால் கடல்குதிரை அதிகபட்ச அளவு 18.7 செ.மீ. வளரக்கூடியது. இதன் மூக்கு தலை நீளம் 2.2; உணவை உறிஞ்சுவதற்கு இது பயன்படுகிறது. இவை சிறிய மீன், பவளம், சிறிய இறால் மற்றும் மிதவை உயிரிகள் ஆகியவற்றை உண்ணுகின்றன. மிகவும் பொதுவாக மஞ்சள் மற்றும் கருப்பு நிறத்தில் மாறி மாறி காணப்படும். வாலில் வயிற்றுப் பகுதியிலிருந்து காணப்படும் கோடுகள் வால் நுனி வரை உள்ளன. இந்த கடல் குதிரைகள் பொதுவாகப் பவளப்பாறைகள், கடற்பாசி அல்லது மிதக்கும் *சர்காசம்* ஆகியவற்றில் இணைகளாகல் காணப்படுகின்றன. இந்த சிற்றினம் இரவாடி வகையின. ஆண் கடல்குதிரை 1 முதல் 2,000 முட்டைகள் தனது மார்பில் உள்ள அடைக்கும் பையில் முட்டைகளை அடைகாக்கின்றன. கர்ப்ப காலம் 1 முதல் 4 வாரங்கள் வரை ஆகும்.

அச்சுறுத்தல்
------------

புலி வால் கடல்குதிரை, பாரம்பரிய சீன மருத்துவத்தில் பெருமளவில் பயன்படுத்தப்படுகிறது. மேலும் மீன்பிடித்தல் மற்றும் வாழ்விட அழிவு ஆகியவற்றால் இக்கடல்குதிரை சமீபத்திய ஆண்டுகளில் ஆபத்தில் இருப்பதாகக் கருதப்படுகிறது. பாரம்பரிய சீன மருத்துவ பயன்பாட்டிற்காக ஒவ்வொரு ஆண்டும் 20 மில்லியன் கடல் குதிரைகள் பிடிக்கப்பட்டு விற்கப்படுகின்றன. கடல் குதிரைகளின் இறக்குமதி மற்றும் ஏற்றுமதி மே 15, 2004 முதல் வாசிங்டன் ஒப்பந்தத்தின் கீழ் கட்டுப்படுத்தப்படுகிறது மீன்களைப் போல இவற்றின் உடலில் செதில்கள் இல்லை. இவற்றின் உடலில் எலும்பு வளையங்களைச் சுற்றி கடினமான மெல்லிய தோல் நீண்டுள்ளது. இதனால் பிற விலங்குகளால் இவற்றைச் செரிக்க முடியாததால், இது பெரும்பாலான கடல் விலங்குகளால் இவற்றை இரையாக ஆக்க இயலாது. இவை கிடைமட்டமாக அல்லாமல் நிமிர்ந்து நீந்துகின்றன.

மேற்கோள்கள்
-----------

1. 1 2 3  
Lim, A. (2015). "*Hippocampus comes*". *The IUCN Red List of Threatened Species* **2015**: e.T41008A54908262. doi:10.2305/IUCN.UK.2015-2.RLTS.T41008A54908262.en.
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.
3. ↑  Scales, Helen (2009). *Poseidon's Steed: The Story of Seahorses, From Myth to Reality*. Penguin Publishing Group. பக். 136. பன்னாட்டுத் தரப்புத்தக எண்:978-1-101-13376-7.. பார்த்த நாள்: 9 June 2019.
4. ↑  Froese, Rainer and Pauly, Daniel, eds. (2018). "*Hippocampus comes*" in FishBase. February 2018 version.

வெளி இணைப்புகள்
---------------

* Photos of Tiger tail seahorse on Sealife Collection

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2422258
* விக்கியினங்கள்: Hippocampus comes
* ARKive: hippocampus-comes
* BOLD: 66230
* EoL: 46567790
* FishBase: 53792
* GBIF: 5201144
* iNaturalist: 102816
* IRMNG: 11111684
* ITIS: 645012
* IUCN: 41008
* என்.சி.பி.ஐ: 109280
* Species+: 5175
* WoRMS: 275191

 |
**வெங்கட்ரமண சுவாமி கோயில்** என்பது என்பது கிருட்டிணகிரி மாவட்டம், கன்னம்பள்ளியில் (கணவாய்ப்பட்டி) உள்ள பழமையான ஒரு பெருமாள் கோயிலாகும். இக்கோயில் சேலம் கிருட்டிணகிரி நெடுஞ்சாலையில் சென்னை புறவழிச் சாலைக்கு முன்னதாக மோட்டூர் பிரிவில் இருந்து மூன்று கிலோமீட்டர் தொலைவில் அமைந்துள்ளது.

தொன்மவியல்
----------

திரேதா யுகத்தில் இந்த இடத்தில் திருமகள் வேட்டுவக் குடியில் பிறந்தார். தன் பிறப்பு இரகசியத்தை தெரியாத நிலையில் பெருமாளை வேண்டி தவமிருந்து, அவரை அடைந்தார். பின்னர் தான் தவமிருந்த இத்தலத்தில் வெங்கடரமணராக அருள்புரிய பெருமாளை வேண்ட அவ்வாறே அவர் அருளும் தலம் எனப்படுகிறது. 

பிற்காலத்தில் இந்த இடமானது அடர்ந்த வனமாக ஆனது. அப்போது இப்பகுதியில் மாடு மேய்த்துக்கொண்டிருந்த ஒரு இடைச் சிறுவன் ஒரு புற்றருகே செல்லும் மாடு அங்கே பால் சொரிவதைக் கண்டான். இதை ஊரில் உள்ள பெரியவர்களிடம் கூறியபோது, ஒரு அசரிரீமூலம் அந்த இடத்தில் வெங்கடரமணர் சுயம்புவடிவில் இருப்பதாக கேட்டது. உடனே ஊரார் வெங்கடரமணருக்கு கோயில் கட்டத் துவங்கியபோது மகாலட்சுமித் தாயாரும் சுயம்புவாக காணக் கிடைத்தார். இதையடுத்து இரு சுயம்பு திருமேனிகளையும் நிலை நிறுத்தி கோயில் கட்டப்பட்டது.

கோயில் அமைப்பு
--------------

கோயிலின் கிழக்குத் திசையில் மூன்று நிலைகளுடன் இராச கோபுரம் உள்ளது. வளாகத்தின் உள்ளே இடதுபுறம் உள்ள சந்நிதானத்தில் சுயம்புவடிவின் பின்புறத்தில் நின்றகோலத்தில் வெங்கட்ரமணர் சங்கு சக்கரதாரியாக உள்ளார். வலதுபுறம் உள்ள சந்நிதியில் கோவிந்தராசர் மற்றும் மகாலட்சுமி ஆகியோர் சுயம்புவடிவில் காட்சியளிக்கின்றனர். அங்கே திருமகளும் மண்மகளுடன் அறிதுயிலில் அரங்கநாதர் காட்சிதருகிறார்.

சிறப்பு நாட்கள்
---------------

ஒவ்வொரு சனிக்கிழமைகளிலும் சிறப்பு வழிபாடுகள் நடக்கிறது, என்றாலும் புரட்டாசி சனிக்கிழமைகளில் மிகச் சிறப்பான நாட்களாக கருதி வழிபாடு நடத்தப்படுகிறது. அந்த நாட்களில் அண்டை மாநிலங்களான கர்நாடகம், ஆந்திரம் ஆகிய மாநிலங்களில் இருந்து பக்தர்கள் கூடுதலாக வருகின்றனர்.

அன்னதானம்
---------

இக்கோயிலில் தமிழக முதல்வரின் அன்னதான திட்டத்தின்படி நாள்தோறும் 30 பேருக்கு அன்னதானம் வழங்கப்படுகிறது. சனிக்கிழமைகளால் மட்டும் 60 பேருக்கு அன்னதானம் வழங்கப்படுகிறது.

மேற்கோள்கள்
-----------

1. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 17-20.
அறிவியல் பெயர் : ஓரிக்டஸ் ரினோசெரஸ்

வாழ்க்கை சுழற்சி
================

வண்டு பெரியதாக அதிக தூரம் பறக்க கூடியதாக கருமை நிறத்தில் கடினமான இறக்கைகளையும் ,தலை பகுதியில் பின்னோக்கி வளைந்த ஒரு கொம்பையும் கொண்டிருக்கும் .இதனால் இதற்கு காண்டாமிருக வண்டு என்ற பெயரும் உண்டு .இவ்வண்டு எருக்குழி, சாக்கடை,சாணம் ஆகிய இடங்களில் முட்டையிடும்.முட்டையிலிருந்து ஆங்கில எழுத்து C வடிவத்தில் புழு வெளிவரும்.இப்புழுக்களுக்கு "கிரப் "என்று பெயர்.இவை எருவைத்தின்று நன்கு வளர்ச்சி அடைந்து எருக்குழியிலேயே கூட்டுப்புழுவாக மாறும்.பின் கூட்டுப்புழுவிலிருந்து வண்டாக வெளிவரும்.

சேத அறிகுறி
===========

வண்டுகள் தென்னையின் குருத்துப்பகுதியை குடைந்து துவாரம் செய்து உள்ளெ சென்று குருத்தைக் கடித்து சக்கைப் பொருளை வெளியேற்றும் .இதனால் பாதிக்கப்பட்ட ஓலைகள் விரியும்போது விசிறி வடிவத்தில் தோன்றும் .இளம் மரங்களாக இருந்தால் இறந்து போகும்.

கட்டுப்பாட்டு முறைகள்
=====================

1. தென்னந் தோப்புகளுக்கு அருகில் எருக்குழிகளை அமைக்கக்கூடாது .
2. கொக்கி வடிவ கம்பியை கொண்டு குருத்துப்பகுதியில் உள்ள வண்டை வெளியே எடுக்க வேண்டும் .
3. கொளுஞ்சி பயிரை மரங்களுக்கிடையே பயிர் செய்வதால் இச்செடியின் வாசனையால் வண்டுகள் வேறிடங்களுக்கு பறந்துவிடும் .
4. விளக்குப் பொறிகளை வைத்து தாய் வண்டுகளைப் பிடித்து அழிக்கலாம்.
5. மாலாத்தியான் தூள் மற்றும் மணலை 1:1 என்ற விகிதத்தில் கலந்து குருத்து பகுதியில் இடவேண்டும் .
6. ஆமணுக்கு பிண்ணாக்கை தண்ணீரில் கலந்து பானையில் ஊற்றி தோப்புகளில் ஆங்காங்கே வைத்து வண்டுகளை கவர்ந்து அழிக்கலாம்.
7. மெட்டாரைசியம் அனிசோப்ளியே பூசணத்தை எருக்குழிகளில் தெளித்து புழுக்களைக் கட்டுப்படுத்தலாம்.

மேற்கோள்
========

1. ↑  வேளாண்  செயல்முறைகள் - செய்முறை இரண்டாம் ஆண்டு, பக்கம் 72-75, தமிழ்நாட்டுப் பாடநூல்  கழகம்
தென்னை மரக் குன்று
**தென்னை மரக் குன்று (*Coconut Tree Hill*)** இலங்கையின் மிரிசா நகரத்தில் இந்தியப் பெருங்கடலை ஒட்டி அமைந்துள்ள ஒரு சிவப்பு களிமண் குன்றாகும். இது இலங்கையில் ஒரு பிரபலமான சுற்றுலாத் தலமாகும், தென்னந்தோப்பு கொண்ட ஒரு கடற்கரையோர மேட்டு நிலப்பகுதியில் அமைந்துள்ளது. தென்னை மர மலை, தனியாருக்குச் சொந்தமான நிலத்தில் அமைந்திருந்தாலும், இலங்கையில் அதிகம் படவரி செய்யப்பட்ட இடங்களில் ஒன்றாகும்.  1881 ஆம் ஆண்டில், எர்னசுட்டு ஏக்கல், மிரிசாவை சூரிய மறைவின் போது "சிவப்பு பாறைகளாக" சித்தரித்தார் *, சிலோன் வருகை என்ற* புத்தகத்தில் "அவை நிலக்கரி எரிவது போல் தெரிகிறது. என கூறப்பட்டுள்ளது."  சுற்றுலாப் பயணிகளுக்கு சூரிய உதயத்தைக் காணும் இடமாகவும் இந்த குன்று பரிந்துரைக்கப்படுகிறது.  வெலிகமை விரிகுடாவின் குறுக்கே வெலிகமைவை ஒட்டிய மிரிசா கடற்கரையில் இந்த குன்று அமைந்துள்ளது.  மிரிசா கடற்கரை உலகின் "ரகசிய கடற்கரைகளில்" ஒன்றாக வர்ணிக்கப்படுகிறது.

2021 முரண்பாடு
--------------

2021 ஆம் ஆண்டில், குன்று அமைந்துள்ள தனியார் நிலத்தின் மீது மலையின் குறுக்கே வேலி அமைத்தது சர்ச்சையை ஏற்படுத்தியது. நகர அபிவிருத்தி அதிகார சபை மற்றும் கரையோரப் பாதுகாப்பு திணைக்களத்தின் முன் அனுமதியின்றி வேலி அமைக்கப்பட்டுள்ளதால், வேலியை இடித்துத் தள்ளுமாறு நில உரிமையாளருக்கு உத்தரவிடப்பட்டது. சமூகவலைத்தளங்களில் ஏற்பட்ட சீற்றத்தின் பின்னர், அப்போதைய பிரதமர் மகிந்த ராசபக்ச நிலைமையை அறிந்து கொண்டார். மலையின் நிலப்பரப்பு சுமார் 400 பேர்ச்சசு நீளம் ஆகும். இதில் 320 பேர்ச்சு நீளம் வேலியை அமைத்த இலங்கையருக்கும் சொந்தமானது. பின்னர், உள்ளூர் மற்றும் வெளிநாட்டு சுற்றுலா பயணிகளுக்காக குன்று மீண்டும் திறக்கப்பட்டது.

மேற்கோள்கள்
-----------

1. ↑  Wijesinghe, Dimithri (17 January 2021). "10 tourist hotspots you didn’t know were privately owned". *The Morning*. Archived from the original on 14 அக்டோபர் 2022. .
2. ↑  Weerasuriya, Sanath (18 October 2012). "'Red Cliffs' Heaven on hill". *Daily Mirror*. .
3. ↑  Monteiro DSouza, Primrose (24 April 2022). "She Rented A Tuktuk To Self Drive In Sri Lanka. You Can Do It Too". *Femina*. .
4. ↑  "ඉකිරි ගැවසෙන තල්පේ ස්වභාවික නාන තඩාග". *Lankadeepa*. 31 March 2019. .
5. ↑  "Secret beaches around the world: readers’ tips". *The Guardian*. 31 August 2017. .
**ஈடு வைத்தல்** அல்லது ஈடு செய்தல் என்பது ஒருவருக்கு நிதி தேவைப்படும் பொழுது தம்மிடம் இருக்கும் சொத்தை ஈடாக இன்னுமொருவரிடம் வைத்து அவரிடம் இருந்து பணம் பெறுதல் ஆகும். இது தமிழ்ச் சமூகத்தில் மரபுவழியாக நடைபெற்று வரும் ஒரு பொருளாதார பரிவர்த்தனை ஆகும். 

ஈடு வைப்பவர் ஈடு பிடிப்பவரிடம் நிபந்தனை உறுதி அல்லது ஒப்பந்தம் செய்து கொள்வார். இந்த ஒப்பந்தம் ஈடு வைக்கப்படும் சொத்து, தரப்படும் பணம், ஈட்டின் காலம், ஈடு மீறப்பட்டால் அதன் விளைவுகள் போன்றவற்றை எடுத்துரைக்கும். ஈட்டின் காலம் முடிந்து ஈடு மீட்கப்பட்டு இருக்கவிட்டால் அதை எவ்வாறு கையாளுதல் என்பது தொடர்பாகவும் நடைமுறைகள் உண்டு. ஈடு வைத்தவர் மேலீடு கோரலாம். ஈடு பிடித்தவர் ஈடு வைக்கப்பட்ட பொருளை எதாவது வகையில் "ஆட்சி" செய்து எடுத்துக் கொள்ளலாம். ஆட்சி செய்வது என்பது ஈடு செய்யப்பட்ட பொருளை எதாவது ஒரு வகையில் பயன்படுத்துவது ஆகும். 

இலங்கையில் ஈடு பிடித்தல் வைத்தல் தொடர்பாக குறிப்பான சட்டங்கள் உண்டு.

கலைச்சொற்கள்
------------

* ஈடு
* ஈடு வைத்தல்
* ஈடு பிடித்தல்
* மேல் ஈடு/மேலீடு
* நிபந்தனை உறுதி - Conditional Deed or Contract
* ஆட்சி - Claiming ownership
* கைமாற்றம்
எம்.ஜி.ஆர் நடித்த திரைபடம் குறித்து அறிய, காண்க ஜெனோவா.

**செனோவா** (*ஜெனோவா*, *Genoa*, /ˈdʒɛnoʊ.ə/; இத்தாலியம்: *Genova*, இலிகுரியா *Zena*; இலத்தீன்: *Genua*)இத்தாலியின் ஆறாவது பெரிய நகரமும் இலிகுரியாவின் தலைநகரமும் ஆகும். 243.6 km2 (94 sq mi) பரப்பளவுள்ள இதன் மக்கள்தொகை 594,904 ஆகும். செனோவாவின் நகரியப் பகுதியில் மக்கள்தொகை 800,709 ஆக உள்ளது. 1.5 மில்லியனுக்கும் கூடுதலான மக்கள் பெருநகர்ப் பகுதியில் வாழ்கின்றனர். நடுநிலக் கடல் பகுதியிலுள்ள பெரிய ஐரோப்பிய நகரங்களில் செனோவாவும் ஒன்று. இத்தாலியின் மிகப்பெரும் துறைமுகமாக விளங்குகிறது.

இதன் பழமைவாய்ந்த சிறப்பையும் கவர்ச்சியான இடங்களையும் கருதி செனோவா *லா சூப்பர்பா* ("பெருமைமிகு ஒன்று") என அழைக்கப்படுகின்றது. தொன்மையான பழைய செனோவாப் பகுதி 2006இல் உலகப் பாரம்பரியக் களங்களில் ஒன்றாக ஏற்றுக்கொள்ளப்பட்டுள்ளது. இந்நகரத்தின் கலை, இசை, சமையல், கட்டிடக்கலை மற்றும் வரலாற்றுச் சிறப்புகளால் 2004ஆம் ஆண்டு ஐரோப்பிய பண்பாட்டு தலைநகரமாக தேர்ந்தெடுக்கப்பட்டது. கொலம்பசு, நிக்கோலோ பாகானீனி ஆகியோரின் பிறந்த ஊர் இதுவாகும்.

இத்தாலியின் வடமேற்கில் மிலன்-துரின்-செனோவா தொழில் முக்கோணத்தில் அமைந்துள்ள செனோவா நாட்டின் முதன்மை பொருளியல் மையமாக விளங்குகின்றது. இங்கு 19வது நூற்றாண்டிலிருந்தே பெரிய கப்பற் கட்டும் தொழிலகங்களும் இரும்புச்சாலைகளும் அமைந்துள்ளன; செனோவாவின் வங்கித்தொழில் நடுக்காலத்திலிருந்தே வலுவாக உள்ளது. 1407இல் நிறுவப்பட்ட *செயின்ட் ஜார்ஜ் வங்கி* உலகின் மிகப்பழைய வங்கிகளுள் ஒன்றாகும். செனோவா நகரத்தின் வளமைக்கு 15வது நூற்றாண்டிலிருந்தே இந்த வங்கி துணையாயிருந்திருக்கிறது. இன்று பல இத்தாலிய முன்னணி நிறுவனங்கள் இங்கிருந்து செயல்படுகின்றன: செலக்சு ஈஎஸ், அன்சால்டோ எனர்ஜியா, அன்சால்டோ எசுடீஎசு, எடுவார்டோ ராஃபினெரி கர்ரோன், பியாஜியோ ஏரோ அவற்றுள் சிலவாம்.

மேற்சான்றுகள்
-------------

1. ↑  Population data from Istat
2. 1 2  Urbanismi in Italia, 2011
3. ↑  "Genoa: a bloody history, a beguiling present | Italy". London: Times Online. 2004-04-25.. பார்த்த நாள்: 2009-04-11.
4. ↑  ‘Genoa Economy’ பரணிடப்பட்டது 2010-06-13 at the வந்தவழி இயந்திரம், World66.com.
5. ↑  ‘Italy: Industry’, Encyclopedia of the Nations, Advameg, Inc.
6. ↑  George Macesich, *Issues in money and banking, (Greenwood Publishing Group, 2000), p. 42.*
7. ↑  Alta Macadam, *Northern Italy: From the Alps to Bologna*, Blue Guides, 10th edn. (London: A. & C. Black, 1997).
8. ↑  ‘Selex ES: Company profile’ LinkedIn Corporation.
9. ↑  ‘Ansaldo Energia: Company profile’ LinkedIn Corporation.
பொலநறுவை வட்டதாகேயின் ஒரு வாயில்.
**வட்டதாகே** (*Vatadage*, சிங்களம்: වටදාගේ) எனப்படுவது இலங்கையின் பொலன்னறுவை நகரத்தில் காணப்படும் ஒரு வகை பௌத்த சமய வழிபாட்டுக்குரிய கட்டிடம் ஆகும். இதற்கு, *தாகே*, *தூபகர*, *சைத்தியகர* போன்ற பெயர்களும் உண்டு. இக்கட்டிட வகையில் இந்தியச் செல்வாக்கு ஓரளவுக்குக் காணப்படுகிறது எனினும், இவ்வகையை பண்டைய இலங்கைக் கட்டிடக்கலைக்கு உரிய தனித்துவமான அமைப்பு எனக் கூறலாம். புத்தரின் புனித சின்னங்களைத் தம்மகத்தே கொண்ட சிறிய தாதுகோபுரங்களைப் பாதுகாப்பதற்காக இவ் வட்டதாகேக்கள் அவற்றை மூடிக் கட்டப்பட்டன. வட்ட வடிவம் கொண்ட இக் கட்டிடங்கள் செங்கல், கல் ஆகியவற்றைக் கொண்டு கட்டப்பட்ட இவை கல் சிற்பங்களைக் கொண்டு அழகுபடுத்தப்பட்டிருந்தன. இக்கட்டிடத்துக்கு, ஒன்றுக்குள் ஒன்றாக வட்ட வடிவ வரிசைகளில் அமைந்த தூண்களால் தாங்கப்பட்ட மரத்தால் ஆன கூரை இருந்திருக்கலாம் எனக் கருதப்படுகின்றது. 

இலங்கையில் இப்போது பத்து வட்டதாகேக்கள் மட்டுமே எஞ்சியுள்ளன. பெரும்பாலான இக் கட்டிடங்களைக் கட்டியவர்கள் யார் என்பதோ, எப்போது கட்டப்பட்டது என்பதோ தெரியவில்லை. தூபாராம தாதுகோபுரத்தைச் சுற்றி அமைந்த வட்டதாகேயே மிகவும் பழைய இவ்வகைக் கட்டிடம் எனக் கருதப்படுகின்றது. எனினும், இவ்வகைக்கு மிகச் சிறந்த எடுத்துக்காட்டு பொலநறுவையில் உள்ள வட்டதாகே ஆகும். மெதிரிகிரிய, திரியாய் ஆகிய இடங்களில் அமைந்துள்ள வட்டதாகேக்களும் ஓரளவு நல்ல நிலையில் உள்ளன.

இதனையும் காண்க
--------------

* விகாரை
* தூபி
* தாது கோபுரம்
* அடுக்குத் தூபி

மேற்கோள்கள்
-----------

1. ↑  Vatadage
**வட்டிலப்பம்** அல்லது **வட்லப்பம்** என்பது இலங்கை முஸ்லிம்களின் விசேட உணவாகும். இலங்கை முஸ்லிம்களின் திருமண வைபவங்களில் வலீமா திருமான விருந்துகளில் பிரதான உணவுக்குப் பின் வழங்கப்படுவதுண்டு. கோழி முட்டையால் தயாரிக்கப்படுகிறது. அசைவம் சாப்பிடக்கூடிய தமிழர்களும், சிங்களவரும் கூட இதை உண்பதுண்டு. சைவர்கள் இதை தவிர்த்துக்கொள்கின்றனர். இது மதியுணவுக்குப் பின்னரோ, அல்லது இரவு உணவுக்குப் பின்னரோ சுவைக்காக உண்ணும் ஒரு உணவு. 

பெயர் வரக்காரணம்: வட்டில் (நீருக்குள் நீர் கொண்ட மற்றொரு பாத்திரத்தை வைத்து அவிக்கும் முறை) அவித்த அப்பம். வெளிர் கபில நிறம் தொடக்கம் கருங்கபில நிறம் வரை வேறுபட்டு காணப்படும்.

வட்டிலப்பம் செய்வதற்குத் தேவையான பொருட்கள்
------------------------------------------

* முட்டைகள் - 8
* தேங்காய்ப் பால் (கெட்டியானது) - 500 மி.லீற்றர்
* கித்துள் கருப்பட்டி விரும்பத்தக்கது. கித்துள் பாணி அல்லது கருக்கிய சர்க்கரை அல்லது பனங்கட்டி யும் பயன்படுத்தலாம் - 500 கிராம்
* சீனி (Brown) - ஒன்றரை மேசைக்கரண்டி
* தேசிக்காய் - 1
* ஏலக்காய் - 4-5
* வனிலா
* முந்திரிப்பருப்பு - 10-15

செய்யும் முறை
-------------

* முட்டை, தேங்காய்ப் பால், சர்க்கரை, சீனி ஆகியவற்றை ஒன்றாகச் சேர்த்து நன்றாக அடித்துக் கலக்க வேண்டும்.
* தேசிக்காயினை நன்றாகச் சுத்தம் செய்து அதன் தோலை தூளாகத் துருவி எடுத்துக் கலவையுடன் கலந்து கொள்ள வேண்டும்.
* முந்திரிப்பருப்பையும், ஏலத்தையும் வாசனைக்காக வறுக்க வேண்டும்.
* வறுத்த ஏலத்தினை தோல் நீக்கி, அரைத்து எடுக்க வேண்டும்.
* இறுதியில் வனிலா, வறுத்த முந்திரிப்பருப்பு, அரைத்த ஏலம் ஆகியவற்றை கலவையில் சேர்த்துக் கலந்து விட வேண்டும்.
* கலந்த கலவையை விருப்பத்திற்கேற்ப சிறு சிறு பாத்திரங்களில் விட்டு, நீர் நிரப்பிய வெதுப்பகத்தட்டில் (Baking Tray இல்) வைத்து 150c யில் 45 நிமிடங்கள் சூடாக்க வேண்டும்.

தற்காலச் செய்முறை
-----------------

தற்காலத்தில் இக்கலவையை பிட்டு அவிப்பது போல ஆவியிலும் அவிக்கிறார்கள். மின்னடுப்பிலும் தயாரிக்கிறார்கள். இந்த முறைக்கு வெண்ணெய் அல்லது மாயரின் சேர்க்கப்பட வேண்டும்.
தண்ணீர் நிரப்பிய பாத்திரத்தினுள் கலவை நிரப்பிய பாத்திரங்களை வைத்துச் சூடாக்கிச் செய்யப்படும் வட்டிலப்பத்துக்கு எந்தவிதமான எண்ணெயோ, வெண்ணெயோ சேர்க்க வேண்டிய அவசியம் இல்லை. சுவையும் வேறாக இருக்கும்.
நிகழ்தகவுக் கோட்பாட்டில் **கூறுவெளி** அல்லது **மாதிரிவெளி** (*Sample space*) என்பது ஒரு சமவாய்ப்புச் சோதனையின் அனைத்து நிகழ்வுகளையும் கொண்ட கணம். இது பெரும்பாலும் *S*, Ω, அல்லது *U* எனும் குறியீடுகளால் குறிக்கப்படுகிறது.

எடுத்துக்காட்டுகள்
------------------

* சீரான ஒரு நாணயத்தை ஒருமுறை சுண்டும் போது கிடைக்கக்கூடிய விளவுகள் தலை, பூ ஆகிய இரு விளைவுகள்.

இச்சமவாய்ப்பு சோதனையின் கூறுவெளி:

{\displaystyle \{{\text{H T}}\}}
இங்கு H என்பது தலை விழும் நிகழ்ச்சி; T என்பது பூ விழும் நிகழ்வு.

* சீரான இரு நாணயங்களை ஒருமுறை அல்லது சீரான ஒரு நாணயத்தை இருமுறை சுண்டும் சமவாய்ப்பு சோதனையின் கூறுவெளி:

{\displaystyle \{{\text{HH HT TH TT}}\}}
* மூன்று நாணயங்களைச் சுண்டும் சமவாய்ப்பு சோதனையின் கூறுவெளியினை ஒரு நாணயத்தைச் சுண்டும் சமவாய்ப்புச் சோதனையின் கூறுவெளி மற்றும் இரு நாணயங்களைச் சுண்டும் சமவாய்ப்புச் சோதனையின் கூறுவெளி ஆகிய இரண்டின் கார்ட்டீசியன் பெருக்கலாகக் காணலாம்:

{\displaystyle \{{\text{H, T}}\}} X {\displaystyle \{{\text{HH HT TH TT}}\}} = {\displaystyle \{{\text{HHH HTH THH TTH HHT HTT THT TTT}}\}}
* ஆறு முகங்கள் கொண்ட ஒரு சீரான பகடையை வீசும் சமவாய்ப்புச் சோதனையின் கூறுவெளி:

{\displaystyle \{{\text{1,2,3,4,5,6}}\}}
* இரு பகடைகளை வீசும் சமவாய்ப்புச் சோதனையின் கூறுவெளி:

{\displaystyle \{{\text{1,2,3,4,5,6}}\}} X {\displaystyle \{{\text{1,2,3,4,5,6}}\}} = {\displaystyle \{{\text{(1,1) (1,2) (1,3) (1,4) (1,5) (1,6) (2,1) (2,2) (2,3) (2,4) (2,5) (2,6) (3,1) (3,2) (3,3) (3,4) (3,5) (3,6) (4,1) (4,2) (4,3) (4,4) (4,5) (4,6) (5,1) (5,2) (5,3) (5,4) (5,5) (5,6) (6,1) (6,2) (6,3) (6,4) (6,5)(6,6)}}\}}
**இரமேசு மிசுரா** (Ramesh Mishra ( வாரணாசி, இந்தியா, 2 அக்டோபர் 1948 - நியூயார்க், அமெரிக்கா, 13 மார்ச் 2017) இவர் இந்தியாவின் சாரங்கி இசைக்கலைஞர் ஆவார்.

இவர். சாரங்கிக்கலைஞர்களின் குடும்பத்தில் இருந்து வந்தார். மேலும் இவரது உறவினர்களிடமிருந்து சிறு வயதிலிருந்தே இசையை படித்தார். ரவிசங்கரின் சீடராக இருந்த இவர் ஏராளமான பதிவுகளை செய்துள்ளார். இந்தியப் பாரம்பரிய இசையின் இவரது வாசிப்புக்கு மேலதிகமாக, இவர் அமெரிக்க ராக் இசைக்குழுவான ஏரோஸ்மித் (1997 இசைத்தொகுப்பான *நைன் லைவ்ஸ்* ) உடன் பதிவு செய்துள்ளார். 2008 இல் இவருக்கு சங்கீத நாடக அகாதமி விருது வழங்கப்பட்டது.

இறப்பு
------

மிசுரா புற்றுநோயால் 13 மார்ச் 2017 அன்று தனது 68 வயதில் நியூயார்க்கில் காலமானார்.

குறிப்புகள்
-----------

1. ↑  "SNA: List of Akademi Awardees - Instrumental - Sarangi". Sangeet Natak Akademi. 2016-03-03 அன்று மூலம் பரணிடப்பட்டது. 2009-07-02 அன்று பார்க்கப்பட்டது.
2. ↑

வெளி இணைப்புகள்
---------------

* Ramesh Mishra official site
* "Jugalbandi Divine!", from *Times of India*, 10 January 2008

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF

 |
| தேசிய | 
* Catalonia
* ஜெர்மனி
* Israel
* United States

 |
| கலைஞர் | 
* MusicBrainz

 |
| மற்றவை | 
* Europeana
* IdRef

 |